Ingalaterra iparraldean zegoen Vindolandako kanpalekuaren harresietatik kanpo sortu zen vicus-aIngalaterra iparraldean zegoen Vindolandako kanpalekuaren harresietatik kanpo sortu zen *vicus*-a ikus daiteke, argazkiaren ezkerrean.
Antzinako Erroma hirian, ***vicus***-a (*vici* pluralean) auzo edo kokaleku bat zen. Errepublikaren garaian, Erromako lau eskualdeak *vici*-tan banatu ziren. K.a. I. mendean, Augustok hiria berrantolatu zuen helburu administratiboekin, 14 eskualdetan, eta 265 *vici*-tan. *Vicus* edo auzo bakoitzak bere funtzionarioen kontseilua zuen, tokiko gaiak gainbegiratzeko. Banaketa administratibo horiek oraindik indarrean dauden bezala erregistratzen dira, gutxienez IV. mendearen erdialdera arte.

### Probintzietan sortutako hiri edo herri txikiak

Latinezko *vicus* hitza Erromatar Inperioko hiri bateko administrazio-unitate txikienari ere aplikatu zitzaion. Gaur egun asko erabiltzen da, halaber, kanpaleku militar (*castrum*) indartsu baten edo estatuaren jabetzapeko meategi baten ondoan, probintzietan sortutako kokaleku zibilak izendatzeko.

Carmen Fernández Ochoa, Javier Salido Dominguez eta Mar Zarzalejos historialariek honela definitu dute *vicus*-a:

> Landa-habitat elkartu (Festo, *De Verborum Signatu*, 70), hiri baten mendekoa, erantzukizun politiko, erlijioso, administratibo eta fiskaletan nolabaiteko autonomia duena, eta administratzaileak ditu; horien artean, *magistri-*ak, edileak, *quaestore*-ak, *kuratore*-ak, actore-ak eta *decemlectus-ak* (Chevallier 1986: 5). Landa-herriez gain, beste adiera bat ere bada, kanpaleku militarren ondoan zegoen zibilen herrixkak aipatzeko erabiltzen dena, zeinei *vici* ere esaten baitzaie, edota canabae. Kasu horietan, armadaren mendeko jurisdikzioa duten aglomerazioak ziren...
> 
>

Ikus, gainera
-------------

Beste erromatar hiri, herri eta herrixka mota administrazioaren ikuspuntutik:

* *Oppidum*
* *Pagus*
* Erromatar hiri
* Erromatar kolonia
* *Canaba*
* *Municipium*
* *Villa*
* *Mansio*

Erreferentziak
--------------

1. ↑  Paul Zoch, *Ancient Rome: An Introductory History* (University of Oklahoma Press, 1998), 233 or.; Paul Zanker, *The Power of Images in the Age of Augustus* (University of Michigan Press, 1988), 155. or.
2. ↑  Eskueldetan egindako katalogoetan jaso da: Andrew Wallace-Hadrill, "Emperors and Houses in Rome," in *Childhood, Class, and Kin in the Roman World* (Routledge, 2001), eta "*Domus* and *insulae* in Rome: Families and Housefuls," in *Early Christian Families in Context: An Interdisciplinary Dialogue* (Wm. B. Eerdmans, 2003).
3. ↑   Lott, John Bert, 1966-.  (2004). *The neighborhoods of Augustan Rome.*  Cambridge University ISBN 0-521-82827-9. PMC 52942746. (Noiz kontsultatua: 2020-11-03).
4. 1 2   **(Gaztelaniaz)** Fernández Ochoa, Carmen; Salido Dominguez, Javier; Zarzalejos Prieto, Mar.  (2014). «Las formas de ocupación rural en Hispania. Entre la terminología y la praxis arqueológica» *Cuadernos de Prehistoria y Arqueología de la Universidad Autónoma de Madrid (CuPAUAM)* 40: 111-136. ISSN 0211-1608..

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q763590
* **Identifikadoreak**
* GND: 4418146-2
* **Hiztegiak eta entziklopediak**
* HDS: 007869

 |

* Wd Datuak: Q763590